b'\n_START_ARTICLE_\nBra\xc5\xa1no\n_START_SECTION_\nDobivanje\n_START_PARAGRAPH_\nKako se s pove\xc4\x87anjem broja uzastopnih meljava i prosijavanja sve vi\xc5\xa1e uklanja ovojnica, pove\xc4\x87ava se udio endosperma i bra\xc5\xa1no postaje sve finije i svjetlije (bijelo). Fino\xc4\x87a izmeljavanja izra\xc5\xbeava se udjelom pepela (finije bra\xc5\xa1no dat \xc4\x87e manje pepela, jer on potje\xc4\x8de uglavnom od ovojnice). Udio pepela (mg/100g) ozna\xc4\x8dava se kao tip bra\xc5\xa1na, npr. bijelo p\xc5\xa1eni\xc4\x8dno bra\xc5\xa1no tipa 400, 500, 600 i 800._NEWLINE_Naj\xc4\x8de\xc5\xa1\xc4\x87e se proizvodi od p\xc5\xa1enice, pa rije\xc4\x8d bra\xc5\xa1no bez naznake vrste podrazumijeva p\xc5\xa1eni\xc4\x8dno bra\xc5\xa1no. Bra\xc5\xa1no je klju\xc4\x8dni sastojak kruha, koji je glavni prehrambeni artikl u mnogim zemljama._NEWLINE_Osim od p\xc5\xa1enice, izra\xc4\x91uje se od kukuruza, ra\xc5\xbei, je\xc4\x8dma i ri\xc5\xbee. Mljevene mahunarke i ora\xc5\xa1asti plodovi, poput soje, kikirikija, badema i sli\xc4\x8dnih, tako\xc4\x91er se nazivaju "bra\xc5\xa1no". Grublje mljeveni plodovi se obi\xc4\x8dno zovu krupica (\xc4\x8desto i gris po njema\xc4\x8dkom).\n_START_SECTION_\nP\xc5\xa1eni\xc4\x8dno bra\xc5\xa1no\n_START_PARAGRAPH_\nP\xc5\xa1eni\xc4\x8dno bra\xc5\xa1no \xc4\x8desto nosi i oznake meko (za bijeli kruh i kola\xc4\x8de) ili o\xc5\xa1tro (za kola\xc4\x8de). O\xc5\xa1tro bra\xc5\xa1no je tip 400, a dobiva se izdvajanjem iz mekog bra\xc5\xa1na tipa 500. P\xc5\xa1eni\xc4\x8dno bra\xc5\xa1no je jedno od najva\xc5\xbenijih namirnica u europskoj i ameri\xc4\x8dkoj kulturi, i bitni sastojak u ve\xc4\x87ini vrsta kruha i tijesta._NEWLINE_P\xc5\xa1eni\xc4\x8dno bra\xc5\xa1no sadr\xc5\xbei bjelan\xc4\x8devinu nazvanu gluten, koje daje tijestu elasti\xc4\x8dnu strukturu. To omogu\xc4\x87uju zadr\xc5\xbeavanje mjehuri\xc4\x87a, \xc5\xa1to daje prozra\xc4\x8dan i mekan kona\xc4\x8dni proizvod, prikladan za kruh, kola\xc4\x8de i sli\xc4\x8dno.'